**Stanislav Tõnissaar**

Ohutusjärelevalve büroo peainspektor

Põhja päästekeskus **Irina Budrik**

esimees

Korteriühistu Paldiski mnt 16

paldiskimaantee16ky@gmail.com

 Teie 23.05.2024 nr 7.2-2.1/2956-5

Meie 29.05.2024

**Vastus märgukirjale ja tähelepanu juhtimisele**

Korteriühistu (edaspidi *KÜ*) Paldiski maantee 16[[1]](#footnote-1) juhatus on saanud 23.05.2024 Päästeametilt tähelepanu juhtimise ettekirjutise, millele soovime vastata juhtides tähelepanu asjaoludele, et Päästeametile edastatud pöördumises oli **KÜ tegevuse kohta esitatud valeinfo**. Oma vastusega korrigeerib KÜ Paldiski maantee 16 juhatus faktilisi vigu olukorrahinnangus seoses KÜ Paldiski maantee 16 territooriumil 1) teostatava ebaseadusliku ümberehitusega ning 2) põlevmaterjalide hoiustamisega garaažides (mõlemad väited on ebaõiged).

Allkirjastatud vastuse lisadena saadetakse materjale, mis kinnitavad KÜ Paldiski maantee 16 kohusetundlikku majandamist ja tuleohutusnõuete täitmist. Kahjuks edastati Päästeametile valeväidetega pöördumine ning meil on siiralt kahju, et Päästeameti väärtuslik aeg ja ekspertiis kuulub pahatahtlikele kaebekirjadele, mis ei peegelda reaalset olukorda kohapeal.

**1. Ebaseaduslik ümberehitus – väide ei vasta tõele**

Paldiski mnt 16 korterielamu (ehitusregistrikood 101011992) 0-korrusele lääne poolt on ehitatud 5 garaažiboksi, mida ehitati soklikorruse rekonstrueerimise käigus 1999. aastal. Need kajastuvad elamu projektjoonisel „Fassaad garaažidega“ (kasutusluba nr 7164), mis on kinnitatud Põhja-Tallinna Linnaosavalitsuse poolt 30.10.2006 loaga nr 556 (lisatud kirjale *Lisana* *1*). Tallinna Linnaplaneerimise Ameti poolt on 15.06.2007 ehitusloaga kinnitatud Paldiski mnt 16 kortermaja projektdokumentatsiooni joonisel AE-4 (vaade läänest), millest nähtub, et lisaks hoone välisseinte rekonstrueerimisele on arvestatud soklikorrusele varem (perioodil 15.05.1999 – 08.09.1999) ehitatud viie garaažiboksiga.

Antud projektilahenduse on kooskõlastanud Põhja-Eesti Päästekeskus ja antud dokumentatsiooni alusel on amet väljastanud 15.06.2007 ehitusloa nr 25926. Antud ehitusloaga nr 25926 kinnitatud projektlahenduse kohaselt seadustati fassaadide rekonstrueerimise käigus ka ajavahemikul 15.05.1999 – 08.09.1999 ümberehitamise käigus hoone soklikorrusele omavoliliselt ehitatud garaažid (garaažiboksid). Samuti on Tallinna Linnaplaneerimise Ameti poolt 15.06.2007 ehitusloaga kinnitatud ehitusprojektis kajastatud ehitustööde vastavust, mida on hinnatud 26.11.2007 ehitise ülevaatuse aktis nr 29166. Tallinna Linnaplaneerimise Ameti poolt ehitise ülevaatuse läbiviimisesse olid kaasatud Põhja-Eesti Päästekeskuse esindaja, ehituse peatöövõtja esindaja, omaniku järelevalve esindaja, linnosa esindaja ja KÜ Paldiski maantee 16 esindaja. Ehitise ülevaatusesse kaasatud isikud on mainitud akti allkirjastanud ja allkirjastamisega kinnitanud, et tehtud tööde osas kasutusloa andmiseks takistusi ei ole.

Tallinna Linnaplaneerimise Ameti poolt 15.06.2007 ehitusloa ja 26.11.2007 ehitise ülevaatuse akti alusel ning ehitusprojektis kajastatud mahus on amet väljastanud Paldiski maantee 16 rekonstrueeritud fassaadidele 05.12.2007 kasutusloa nr 7164.

Teisisõnu, **kõnealused garaažiboksid on seadustatud** koos vastava kandega ehitisregistrisse.

**1.1. Tuleohusaudit**

24.10.2019 tellis KÜ Paldiski maantee 16 „Ehitise tuleohutusaudit - Korterelamu garaažid”, mille viis läbi Tulipunane OÜ vastutav isik Valeri Kazenko (tuleohutusekspert, tase 6).

Ülevaatuse tulemuste põhjal sai KÜ Paldiski maantee 16 ehitise tuleohutuse auditiakti nr EE-549A/24.10.2019, mis kehtid 5 garaažiboksi seisukorra kohta. **Eksperdi hinnang: korterelamu esimese korruse garaažid vastavad kehtivatele** **tuleohutusnõuetele.**

Tuleohutusauditi hinnang on lisatud *Lisana 2*.

**2. Põlevmaterjalide hoiustamine garaažides – väide ei vasta tõele**

Eelkõige täname selgituse eest tuleohtlike materjalide ladustamise ja hoiustamisenõuete kohta ning rõhutame, et KÜ Paldiski maantee 16 juhatus võtab meie ühise kodu ohutusküsimusi väga tõsiselt. Sellepärast 24.05.2024 ning 25.05.2024 kontrollis KÜ Paldiski maantee 16 juhatus kõik garaažiboksid isiklikult üle. **Põlevmaterjalid garaažides puuduvad ning garaažibokside omanikud on teadlikud nende hoiustamise keelust.**

Samuti ei hoita keldrites süttivaid ega ohtlikke materjale. Juurdepääs keldritesse on piiratud ning võtmed on saadaval ainult KÜ Paldiski maantee 16 juhatusel. Juhime ka tähelepanu asjaolule, et 29.08.2023 Eiko Laurimaa (Lilleküla PK 3, meeskonnavanem) külastas meie maja ning temaga koos me uurisime nii evakuatsiooniteid kui ka meie keldriruume. Mõlemaga oli kõik korras ning tuleohutus oli tagatud.

**3. Valeväidete esitamine Päästeametile algses pöördumises**

Arvestades eelnevalt esitatud fakte, võib järeldada, et Päästeametile oli esitatud valeinfoga pöördumine eesmärgiga Päästeameti eksitada. Kahjuks juhul, kui algse pöördumise esitajateks on Jüri Niitepõld ja / või Agu Aaliste, siis peame tõdema, et tegu on KÜ Paldiski maantee 16 endiste juhatuse liikmetega[[2]](#footnote-2), kes pärast valituks mitteosutamist on eeldatavasti hakanud saatma erinevatele riigiametitele valeinfot sisaldavaid pöördumisi, mille eesmärgiks on meie hinnangul kahjustada praeguse juhatuse tööd.

Vastuse koostamise hetkeks (28.05.2024) on mainitud isikud esitanud taolisi pöördumisi mh Keeleametile, Andmekaitse Inspektsioonile, Tallinna Linnaplaneerimise Ametile, Põhja-Tallinna Linnaosavalitsusele ning Tallinna Linnavalitusele. Oleme kõigile neile pöördumistele vastanud ja asjaolusid selgitanud, mille tulemusel kõik mainitud ametid on menetlused lõpetanud. Kahjuks on inimesi, kes võivad heas usus loodud riigiametite tööpraktikaid väärkasutada.

Meil on kahju, et Päästeametit on eksitatud ning segatud isikuvahelistesse intriigidesse. Omalt poolt palume selle eest vabandust ning loodame meeldivale koostööle korteriomanike turvalisuse tagamisel Paldiski mnt 16 hoones. Samuti täname kõiki Päästeameti töötajad, kes igapäevaselt tegutsevad selle kallal, et päästa elusid ja luua turvatunnet kõigi Eesti elanike seas.

Oleme alati avatud koostööle ning meeleldi vastan täiendavatele küsimustele.

Lugupidamisega

/allkirjastatud digitaalselt/

Irina Budrik

esimees

KÜ Paldiski maantee 16 juhatus

5118359

1. Registrikood 80023133 [↑](#footnote-ref-1)
2. KÜ Paldiski maantee 16 juhatuse koosseisu muutumise kannetega on võimalik tutvuda e-Äriregistri keskkonnas: <https://ariregister.rik.ee/est/company/80023133/Tallinn-Paldiski-mnt-16-korteri%C3%BChistu> [↑](#footnote-ref-2)